Lone Dybkjær (Radikale Venstre) er blevet udnævnt til adjungeret professor ved Det Humanistiske Fakultet på Aalborg Universitet. Hun vil særligt være tilknyttet uddannelsen i Humanistisk Informatik. Udnævnelsen markeres i næste uge med en tiltrædelsesforelæsning ved et stort internationalt seminar om kvindeligt lederskab. - Udviklingen i informations- og kommunikationsteknologien er et andet af Lone Dybkjærs indsatsområder. Dette kombinerer hun på fornemste vis med socialt og internationalt engagement, ansvar, miljø, ikt og teknologiudvikling i et udviklingsorienteret perspektiv samt et velfærdspolitisk og demokratiserende perspektiv, lyder det i bedømmelsen fra indstillingsudvalget på Aalborg Universitet. Lone Dybkjær er oprindeligt uddannet civilingeniør (kemi) fra DTU i 1964.

Opsummering:
Den tidligere miljøminister bliver tilknyttet som adjungeret professor ved Aalborg Universitet.